Source: https://sportb.ro/semnal-de-alarma-la-borcea-agricola-csm-oltenita-2-9/
Timestamp: 2020-02-21 08:11:46+00:00

Document:
Semnal de alarmă la Borcea! Agricola – CSM Oltenița 2-9 | SPORTB.RO
Agricola Borcea a fost gazdă pentru colega de județ CSM Oltenița, în partida contând pentru faza a doua din Cupa României. Echipa antrenată de Virgil Nițoi depășise în prima fază cu 3-1 pe CS Mihail Kogălniceanu și avea speranțe că va face un meci bun cu Oltenița.
Cosmin Novac și-a făcut un debut perfect la ACSM Oltenița, cu 4 goluri înscrise, din postura de rezervă, în repriza secundă
În primele zece minute, gazdele au avut inițiativa și s-au avântat în atac, însă spațiile lasate în apărare au reprezentat o invitație clară pentru echipa antrenată de Gabriel Radu. Primele ocazii apar la buturile lui Gabor și portarul Agricolei are două intervenții bune. Însă, din minutul 15 totul se rupe. Un lob perfect la colțul lung și CSM Oltenița deschide lungul șir de goluri consemnat la final. Gață are șansa egalării, dar șutează în plasa laterală. Un nou lob de 10 al lui Pieptănuș și Agricola se clatină serios. În minutul 30, Neg scapă de Cazacu și îl lobează peste Gabor pentru 3-0. De aici totul devine limpede. Agricola pierde orice urmă de coerență în joc, pierde mingea foarte ușor la mijlocul terenului și își lasă adversari să se demarce și să primească singuri mingea chiar și în interiorul careului. Scorul pauzei a fost stabilit de Andrei Constantin. În urma unei lovituri libere, fundașul a reluat cu capul dintre patru adversari, dintr-un plonjon ciudat, în spate.
REPRIZA LUI NOVAC
CSM Oltenița a transferat de la Viitorul Domnești doi jucători ofensivi, Gabriel Dumitrescu și Cosmin Novac. Mijlocașul de bandă a fost titular și integralist. Atacantul a intrat după pauză și a marcat patru dintre cele cinci goluri ale Olteniței. Cel de-al cincilea a fost realizat de căpitanul Dorobanțu, cu un șut plasat lângă bară, de pe 16 metri.
În ultimele 20 de minute, Agricola Borcea a beneficiat de două lovituri de pedeapsă, ambele transformate de Gață, la scorul de 6-0 și, respectiv, 8-1.
La un asemenea scor nu are niciun sens să cauți vinovați. Trebuie găsite rapid soluții. Agricola Borcea a suferit o înfrângere categorică, în primul rând, pentru că adversara are un lot mai valoros și mai numeros, dar are și avantajul omogenității, al relațiilor de joc bine formate. Antrenorul Gabriel Radu îi pregătește de câțiva ani buni pe cel puțin patru dintre titularii săi, iar alți trei din componenții echipei se cunosc foarte bine de la Domnești.
AGRICOLA BORCEA: Gabor – Nedelcu, Alecsandru, Gh. Ilie, Grigore, Cazacu, Nae, Gață, Nsoagang, Duță, Cristil
Rezerve: Spătaru, Dobre, Ivan, Neculai
ACSM OLTENIȚA: I. Manea – Fl. Manea, Barbu, A. Constantin, S. Matei, Amariei, Dorobanțu, Turbatu, Dumitrescu, Neg, Pieptănuș
Rezerve: Budeanu – Rădiță, Burcea, Novac, Dică, Nițu
REVANȘA LA BORCEA ÎN ETAPA A 9-A DIN LIGA 3
Astăzi a fost stabilit programul celor 5 serii din Liga 3. Agricola Borcea și CSM Oltenița sunt în serie cu FCRB și Spartak 1944. Prima confruntare dintre cele două echipe călărășene va avea loc în etapa a 9-a, tot pe terenul din Borcea.
Agricola Borcea - CSM Oltenita 2-9
Share32Tweet2Share1Send
Derby amical la Măgurele! ACS Sportul – FC Union 4-3

References: CSM 
 CSM 
 CSM 

CSM 
 CSM 
 CSM